ddrg/super_eurlex huggingface dataset:
63/491/ETY: Päätös, tehty 10 päivänä heinäkuuta 1963, eläkejärjestelmässä tarkoitettujen etuuksien antamisesta huolehtivan toimielimen nimeämisestä



Virallinen lehti nro 130 , 24/08/1963 s. 2303 - 2304

Suomenk. erityispainos Alue 1 Nide 1 s. 0025

Tanskank. erityispainos: Sarja I Alue 1963-1964 s. 0045

Ruotsink. erityispainos Alue 1 Nide 1 s. 0025

Englannink. erityispainos: Sarja I Alue 1963-1964 s. 0050

Kreikank. erityispainos: Luku 01 Nide 4 s. 0000

Espanjank. erityispainos: Luku 01 Nide 6 s. 0003

Portugalink. erityispainos: Luku 01 Nide 6 s. 0003



PÄÄTÖS, tehty 10 päivänä heinäkuuta 1963, eläkejärjestelmässä tarkoitettujen etuuksien antamisesta huolehtivan toimielimen nimeämisestä (63/46/EURATOM) (63/491/ETY) EUROOPAN ATOMIENERGIAYHTEISÖN NEUVOSTO, EUROOPAN HIILI- JA TERÄSYHTEISÖN PUHEENJOHTAJIEN KOMISSIO, EUROOPAN TALOUSYHTEISÖN NEUVOSTO, jotka ottavat huomioon Euroopan hiili- ja teräsyhteisön virkamiehiin sovellettavien henkilöstösääntöjen ja muuta henkilöstöä koskevien palvelussuhteen ehtojen vahvistamisesta annetun asetuksen ja erityisesti henkilöstösääntöjen liitteessä VIII olevan 45 artiklan ja muuta henkilöstöä koskevien palvelussuhteen ehtojen 43 artiklan, ja ottavat huomioon Euroopan talousyhteisön ja Euroopan atomienergiayhteisön virkamiehiin sovellettavien henkilöstösääntöjen sekä muuta henkilöstöä koskevien palvelussuhteen ehtojen vahvistamisesta annetun asetuksen N:o 31 (ETY), 11 (Euratom) (1) ja erityisesti henkilöstösääntöjen liitteessä VIII olevan 45 artiklan ja muuta henkilöstöä koskevien palvelussuhteen ehtojen 43 artiklan, OVAT PÄÄTTÄNEET SEURAAVAA: 1 artikla Niiden etuuksien antamisesta, joista määrätään virkamiesten eläkejärjestelmässä sekä muuta henkilöstöä koskevien palvelussuhteen ehtojen II osaston 6 luvun B ja C jaksossa, huolehtivat jäljempänä nimetyt toimielimet: 1. Euroopan talousyhteisön komission virkamiesten ja tilapäisen muun henkilöstön osalta: Euroopan talousyhteisön komissio; 2. Euroopan atomienergiayhteisön komission virkamiesten ja tilapäisen muun henkilöstön osalta: Euroopan atomienergiayhteisön komissio; 3. Korkean viranomaisen virkamiesten ja tilapäisen muun henkilöstön osalta: Korkea viranomainen (eläkesäätiö) 4. Sellaisten yhteisten toimielinten tai laitosten virkamiesten osalta, joihin sovelletaan Euroopan hiili- ja teräsyhteisön virkamiehiin sovellettavien henkilöstösääntöjen siirtymäsäännöksiä: Korkea viranomainen (eläkesäätiö) 5. Yhteisten toimielinten tai laitosten muiden virkamiesten ja muun tilapäisen henkilöstön osalta: Euroopan talousyhteisön komissio. 2 artikla Tämä päätös tulee voimaan 1 päivänä tammikuuta 1962. () Tehty 10 päivänä heinäkuuta 1963. Puheenjohtajien komission puolesta Puheenjohtaja A. M. DONNER Neuvostojen puolesta Puheenjohtaja J. M. A. H. LUNS () EYVL N:o 45, 14.6.1962, s. 1385/62
63/32/ETY: Neuvoston päätös, tehty 18 päivänä joulukuuta 1962, nimittävän viranomaisen määräämisestä tilintarkastuslautakunnalle



Virallinen lehti nro 012 , 25/01/1963 s. 0139 - 0139

Suomenk. erityispainos Alue 1 Nide 1 s. 0024

Ruotsink. erityispainos Alue 1 Nide 1 s. 0024



NEUVOSTON PÄÄTÖS, tehty 18 päivänä joulukuuta 1962, nimittävän viranomaisen määräämisestä tilintarkastuslautakunnalle (63/32/ETY) EUROOPAN TALOUSYHTEISÖN NEUVOSTO, joka ottaa huomioon Euroopan yhteisön virkamiehiin sovellettavien henkilöstösääntöjen 2 artiklan ja muuta henkilöstöä koskevien palvelussuhteen ehtojen 6 artiklan, ottaa huomioon 15 päivänä toukokuuta 1959 tehtyjen tilintarkastuslautakuntaa koskevien henkilöstösääntöjen 10 artiklan ensimmäisen kohdan, ON PÄÄTTÄNYT SEURAAVAA: Ainoa artikla Toimivaltaa, joka on virkamiehiin sovellettavissa henkilöstösäännöissä annettu nimittävälle viranomaiselle ja muuta henkilöstöä koskevissa palvelussuhteen ehdoissa palvelukseen ottamista koskevien sopimusten tekemiseen oikeutetulle viranomaiselle, käyttää: a) neuvosto tilintarkastuslautakunnan ehdotuksesta ja yksimielisesti sen kanssa, palvelussuhteen ehtojen ensimmäisen artiklan, 30 artiklan 2 kohdan, 31 artiklan ja 50 artiklan osalta; b) tilintarkastuslautakunta muissa tapauksissa. Tehty Brysselissä 18 päivänä joulukuuta 1962. Neuvoston puolesta Puheenjohtaja E. COLOMBO
64/300/ETY: Neuvoston päätös, tehty 8 päivänä toukokuuta 1964, Euroopan talousyhteisön jäsenvaltioiden keskuspankkien välisestä yhteistyöstä



Virallinen lehti nro 077 , 21/05/1964 s. 1206 - 1207

Suomenk. erityispainos Alue 10 Nide 1 s. 0003

Tanskank. erityispainos: Sarja I Alue 1963-1964 s. 0133

Ruotsink. erityispainos Alue 10 Nide 1 s. 0003

Englannink. erityispainos: Sarja I Alue 1963-1964 s. 0141

Kreikank. erityispainos: Luku 10 Nide 1 s. 0032

Espanjank. erityispainos: Luku 10 Nide 1 s. 0031

Portugalink. erityispainos: Luku 10 Nide 1 s. 0031



NEUVOSTON PÄÄTÖS, tehty 8 päivänä toukokuuta 1964, yhteistyöstä jäsenvaltioiden välillä kansainvälisissä rahataloudellisissa suhteissa (64/301/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 105 artiklan 1 kohdan ja 145 artiklan ensimmäisen luetelmakohdan, ottaa huomioon komission suosituksen 19 päivältä kesäkuuta 1963, ottaa huomioon edustajakokouksen lausunnon (), ottaa huomioon talous- ja sosiaalikomitean lausunnon (), sekä katsoo, että olisi aiheellista varmistaa jäsenvaltioiden politiikkojen tiivis yhteensovittaminen kansainvälisissä rahataloudellisissa suhteissa ja paras menetelmä tämän yhteensovittamisen varmistamiseksi ovat neuvottelut raha-asiainkomiteassa tarvittaessa, ON PÄÄTTÄNYT SEURAAVAA: 1 artikla Raha-asiain komiteassa neuvotellaan kaikista päätöksistä ja kannanotoista, joka on jäsenvaltiolle tärkeä kansainvälisen rahatalouden alalla ja joka erityisesti koskee: P kansainvälisen valuuttajärjestelmän yleistä toimintaa, P jäsenvaltion kansainvälisten sopimusten mukaisesti käyttöön ottamia varoja, P yhden tai useamman jäsenvaltion osallistumista huomattaviin rahataloudellisiin tukitoimiin kolmansien maiden hyväksi. 2 artikla Jäsenvaltiot hyväksyvät yllä tarkoitetut päätökset kannanotot vasta 1 artiklassa tarkoitettujen neuvottelujen jälkeen, elleivät olosuhteet ja etenkin hyväksymismääräajat sitä estä. Tehty Brysselissä 8 päivänä toukokuuta 1964. Neuvoston puolesta ()()Puheenjohtaja H. FAYAT () EYVL N:o 24, 8.2.1964, s. 409/64 () EYVL N:o 38, 5.3.1964, s. 652/64
64/301/ETY: Neuvoston päätös, tehty 8 päivänä toukokuuta 1964, yhteistyöstä jäsenvaltioiden välillä kansainvälisissä rahataloudellisissa suhteissa



Virallinen lehti nro 077 , 21/05/1964 s. 1207 - 1208

Suomenk. erityispainos Alue 10 Nide 1 s. 0005

Tanskank. erityispainos: Sarja I Alue 1963-1964 s. 0134

Ruotsink. erityispainos Alue 10 Nide 1 s. 0005

Englannink. erityispainos: Sarja I Alue 1963-1964 s. 0143

Kreikank. erityispainos: Luku 10 Nide 1 s. 0034

Espanjank. erityispainos: Luku 10 Nide 1 s. 0032

Portugalink. erityispainos: Luku 10 Nide 1 s. 0032



NEUVOSTON PÄÄTÖS, tehty 8 päivänä toukokuuta 1964, Euroopan talousyhteisön jäsenvaltioiden keskuspankkien välisestä yhteistyöstä (64/300/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 105 artiklan 1 kohdan ja 145 artiklan ensimmäisen luetelmakohdan, ottaa huomioon komission suosituksen 19 päivältä kesäkuuta 1963, ottaa huomioon edustajakokouksen lausunnon (), ottaa huomioon talous- ja sosiaalikomitean lausunnon (), sekä katsoo, että taloudellisen liiton asteittaisen toteuttamisen olisi tuotava mukanaan talous- ja rahapolitiikan, jonka tavoitteena on varmistaa jäsenvaltioiden valuuttojen vaihtokurssien vakaus, ja jäsenvaltioiden keskuspankkien väliset neuvottelut, jotka mahdollisuuksien mukaan edeltäisivät tehtäviä päätöksiä, olisivat omiaan edistämään jäsenvaltioiden rahapolitiikan tiiviimpää yhteensovittamista, ON PÄÄTTÄNYT SEURAAVAA: 1 artikla Jäsenvaltioiden keskuspankkien välisen yhteistyön kehittämiseksi perustetaan «Euroopan talousyhteisön jäsenvaltioiden keskuspankkien pääjohtajien komitea», jäljempänä «komitea», 2 artikla Komiteassa ovat jäseninä jäsenvaltioiden keskuspankkien pääjohtajat. Heidän ollessa estyneinä heitä voi edustaa laitoksen johtokunnan muu jäsen. Yhtä komitean jäsentä pyydetään tavallisesti edustamaan komissiota komitean kokouksissa. Komitea voi lisäksi, jos se katsoo tarpeelliseksi, kuulla asiantuntijoita ja erityisesti raha-asiain komitean puheenjohtajaa tai tämän ollessa estynyt, toista tämän komitean varapuheenjohtajista. 3 artikla Komitean tehtävänä on: P käydä neuvotteluja keskuspankkipolitiikan yleisistä periaatteista ja suurista linjoista erityisesti luottoja, rahamarkkinoita ja valuuttamarkkinoita koskevissa asioissa, P vaihtaa keskenään säännöllisesti tietoja keskuspankkien toimivaltaan kuuluvista tärkeimmistä toimenpiteistä ja tarkastella näitä toimenpiteitä. Tämä tarkastelu tehdään ennen toimenpiteiden hyväksymistä, jos olosuhteet ja etenkin näistä toimenpiteistä päättämiselle asetetut määräajat sen sallivat. Tehtävien suorittamisessa komitea seuraa rahataloudellista kehitystä yhteisössä ja sen ulkopuolella. 4 artikla Komitea kokoontuu säännöllisesti ja aina tarpeen niin vaatiessa. Komissio voi pyytää komiteaa kokoontumaan kiireellisesti, jos tilanne näyttää sitä vaativan. 5 artikla Komitea vahvistaa työjärjestyksensä ja järjestää sihteeritehtäviensä hoidon. Tehty Brysselissä 8 päivänä toukokuuta 1964. Neuvoston puolesta Puheenjohtaja H. FAYAT () EYVL N:o 24, 8.2.1964, s. 409/64 () EYVL N:o 38, 5.3.1964, s. 652/64
66/399/ETY: Neuvoston päätös, tehty 14 päivänä kesäkuuta 1966, maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean perustamisesta



Virallinen lehti nro 125 , 11/07/1966 s. 2289 - 2290

Suomenk. erityispainos Alue 3 Nide 1 s. 0122

Tanskank. erityispainos: Sarja I Alue 1965-1966 s. 0107

Ruotsink. erityispainos Alue 3 Nide 1 s. 0122

Englannink. erityispainos: Sarja I Alue 1965-1966 s. 0123

Kreikank. erityispainos: Luku 03 Nide 1 s. 0234

Espanjank. erityispainos: Luku 03 Nide 1 s. 0165

Portugalink. erityispainos: Luku 03 Nide 1 s. 0165



NEUVOSTON PÄÄTÖS, tehty 14 päivänä kesäkuuta 1966, maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean perustamisesta (66/399/ETY) EUROOPAN TALOUSYHTEISÖN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon komission esittämän päätösluonnoksen, sekä katsoo, että siementen ja lisäysaineiston pitämistä kaupan koskevissa direktiiveissä säädetään niiden säännösten täytäntöönpanon helpottamiseksi menettelystä, jolla toteutetaan jäsenvaltioiden ja komission tiivis yhteistyö; tämän yhteistyön toteuttamiseksi olisi perustettava komitea hoitamaan kyseisissä direktiiveissä sille annettuja tehtäviä, ja on suotavaa, että tämä yhteistyö ulottuu kaikille kyseisten direktiivien määrittelemille aloille; tämän vuoksi mainitulle komitealle olisi annettava valtuudet tarkastella kaikkia näihin aloihin liittyviä kysymyksiä, ON PÄÄTTÄNYT SEURAAVAA: 1 artikla Perustetaan maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevä pysyvä komitea, jäljempänä "komitea", joka muodostuu jäsenvaltioiden edustajista ja jonka puheenjohtajana on komission edustaja. 2 artikla Komitea hoitaa sille siementen ja lisäysaineiston pitämistä kaupan koskevissa direktiiveissä uskottuja tehtäviä kyseisissä direktiiveissä säädetyissä tapauksissa ja niissä määritellyin edellytyksin. Se voi lisäksi tarkastella kaikkia muita näiden direktiivien soveltamisalaan liittyviä kysymyksiä, jotka komitean puheenjohtaja saattaa sen käsiteltäviksi joko omasta aloitteestaan tai jäsenvaltion edustajan pyynnöstä. Tehty Brysselissä 14 päivänä kesäkuuta 1966. Neuvoston puolesta Puheenjohtaja P. WERNER
68/411/ETY: Neuvoston päätös, tehty 27 päivänä marraskuuta 1967, vuosien 1964-1967 kauppaneuvottelukonferenssin tuloksena allekirjoitettujen monenvälisten sopimusten tekemisestä



Virallinen lehti nro L 305 , 19/12/1968 s. 0001 - 0017

Suomenk. erityispainos Alue 11 Nide 1 s. 0020

Tanskank. erityispainos: Sarja II Nide I(2) s. 0144

Ruotsink. erityispainos Alue 11 Nide 1 s. 0020

Englannink. erityispainos: Sarja II Nide I(2) s. 0228 - 0240

Kreikank. erityispainos: Luku 11 Nide 1 s. 0071

Espanjank. erityispainos: Luku 11 Nide 1 s. 0039

Portugalink. erityispainos: Luku 11 Nide 1 s. 0039



NEUVOSTON PÄÄTÖS, tehty 27 päivänä marraskuuta 1967, vuosien 1964-1967 kauppaneuvottelukonferenssin tuloksena allekirjoitettujen monenvälisten sopimusten tekemisestä (68/411/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 111, 114 ja 228 artiklan, ottaa huomioon tullitariffeja ja kauppaa koskevan yleissopimuksen sopimuspuolien vuosina 1964-1967 pitämään kauppaneuvottelukonferenssiin osallistumisvaltuuksien antamisesta komissiolle 9 päivänä toukokuuta 1963 tehdyn neuvoston päätöksen, ottaa huomioon komission kertomuksen, sekä katsoo, että 30 päivänä kesäkuuta 1967 tehdyn päätösasiakirjan liitteinä ovat Geneven pöytäkirja (1967), Geneven pöytäkirjaan (1967) lisätty pääasiallisesti kemiallisia tuotteita koskeva sopimus, vilja-alan kansainvälistä järjestelyä koskevien neuvottelujen perusteita koskeva yhteisymmärryspöytäkirja ja sopimus tullitariffeja ja kauppaa koskevan yleissopimuksen 6 artiklan soveltamisesta, Neuvoston 27 päivänä kesäkuuta 1967 tekemän päätöksen mukaisesti edellä mainitut sopimukset on allekirjoitettu yhteisön puolesta, jollei niiden tekemisestä muuta johdu, ja kaikki Euroopan talousyhteisön ja neuvotteluihin osallistuneiden maiden neuvottelemat vastavuoroiset myönnytykset ja sitoumukset muodostavat hyväksyttävän lopputuloksen, ON PÄÄTTÄNYT SEURAAVAA: Ainoa artikla Tehdään Euroopan talousyhteisön puolesta seuraavat sopimukset: - tullitariffeja ja kauppaa koskevaan yleissopimukseen liitetty Geneven pöytäkirja (1967), - tullitariffeja ja kauppaa koskevaan yleissopimukseen liitettyyn Geneven pöytäkirjaan (1967) lisätty pääasiallisesti kemiallisia tuotteita koskeva sopimus, - vilja-alan kansainvälistä järjestelyä koskevien neuvottelujen perusteita koskeva yhteisymmärryspöytäkirja - sopimus tullitariffeja ja kauppaa koskevan yleissopimuksen 6 artiklan soveltamisesta. Kyseiset sopimustekstit ovat liitteissä A, B, C ja D. Tehty Brysselissä 27 päivänä marraskuuta 1967. Neuvoston puolesta Puheenjohtaja H. HÖCHERL
68/273/ETY: Komission päätös, tehty 2 päivänä heinäkuuta 1968, valtuutuksen myöntämisestä tiettyihin hallintotoimenpiteisiin maatalouden yhteisessä markkinajärjestelyssä 3 päivänä huhtikuuta 1968 tehdyn komission päätöksen täydentämisestä



Virallinen lehti nro L 156 , 04/07/1968 s. 0022 - 0022

Suomenk. erityispainos Alue 3 Nide 2 s. 0089

Tanskank. erityispainos: Sarja II Nide II s. 0008

Ruotsink. erityispainos Alue 3 Nide 2 s. 0089

Englannink. erityispainos: Sarja II Nide II s. 0008



KOMISSION PÄÄTÖS, tehty 2 päivänä heinäkuuta 1968, valtuutuksen myöntämisestä tiettyihin hallintotoimenpiteisiin maatalouden yhteisessä markkinajärjestelyssä 3 päivänä huhtikuuta 1968 tehdyn komission päätöksen täydentämisestä (68/273/ETY) EUROOPAN YHTEISÖJEN KOMISSIO, joka ottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta, ottaa huomioon 6 päivänä heinäkuuta 1967 annetun komission väliaikaisen työjärjestyksen(1), sekä katsoo, että komissio ottaa käyttöön 3 päivänä huhtikuuta 1968 tekemällään päätöksellä(2) valtuutusjärjestelmän tiettyjen hallintotoimenpiteiden toteuttamiseksi maatalouden yhteisessä markkinajärjestelyssä, ja tämän järjestelmän käyttöönottoon komissiota ohjanneet syyt koskevat myös sokeriin ja melassiin sovellettavia maksuja ja palkkioita; tämän vuoksi mainittua päätöstä olisi täydennettävä, ON TEHNYT TÄMÄN PÄÄTÖKSEN: 1 artikla Täydennetään valtuutuksen myöntämisestä tiettyihin hallintotoimenpiteisiin maatalouden yhteisessä markkina järjestelyssä 3 päivänä huhtikuuta 1968 tehdyn komission päätöksen 1 artiklan 1 kohtaa alakohdalla seuraavasti: "d) sokerialalla: sokerialan yhteisestä markkinajärjestelystä 18 päivänä joulukuuta 1967 annetun neuvoston asetuksen N:o 1009/67/ETY(3) 14 ja 15 artiklassa säädettyjä maksuja ja palkkioita, joita sovelletaan saman asetuksen 1 artiklan 1 kohdan a ja c alakohdassa tarkoitettuihin tuotteisiin. (3) EYVL N:o 308, 18.12.1967, s. 1" 2 artikla Tämä päätös tulee voimaan 8 päivänä heinäkuuta 1968. Se julkaistaan Euroopan yhteisöjen virallisessa lehdessä. Tehty Strasburgissa 2 päivänä heinäkuuta 1968. Komission puolesta Puheenjohtaja Jean REY (1) EYVL N:o 147, 11.7.1967, s. 1 (2) EYVL N:o L 89, 10.4.1968, s. 13
68/361/ETY: Neuvoston päätös, tehty 15 päivänä lokakuuta 1968, pysyvän eläinlääkintäkomitean perustamisesta



Virallinen lehti nro L 255 , 18/10/1968 s. 0023 - 0023

Suomenk. erityispainos Alue 3 Nide 2 s. 0160

Tanskank. erityispainos: Sarja I Alue 1968(II) s. 0465

Ruotsink. erityispainos Alue 3 Nide 2 s. 0160

Englannink. erityispainos: Sarja I Alue 1968(II) s. 0473

Kreikank. erityispainos: Luku 03 Nide 4 s. 0045

Espanjank. erityispainos: Luku 03 Nide 3 s. 0041

Portugalink. erityispainos: Luku 03 Nide 3 s. 0041



NEUVOSTON PÄÄTÖS, tehty 15 päivänä lokakuuta 1968, pysyvän eläinlääkintäkomitean perustamisesta (68/361/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon komission laatiman päätösluonnoksen, sekä katsoo, että niitä tapauksia varten, joissa neuvosto siirtää komissiolle toimivallan eläinlääkintäalalla, olisi perustettava jäsenvaltioiden asiantuntijoista muodostuva komitea, jotta varmistetaan jäsenvaltioiden ja komission välinen läheinen yhteistyö ja jotta komissio voisi kuulla asiantuntijoita, ja olisi lisäksi suotavaa, että tämä yhteistyö ulottuu kaikille aloille, jotka ovat näissä asioissa yhteisön lainsäädännön alaisia; komitealle olisi tätä tarkoitusta varten annettava valtuudet käsitellä kaikkia näihin aloihin liittyviä kysymyksiä, ON PÄÄTTÄNYT SEURAAVAA: 1 artikla Perustetaan pysyvä eläinlääkintäkomitea, jäljempänä `komitea`, jossa on jäsenvaltioiden edustajat ja puheenjohtajana komission edustaja. 2 artikla Komitea hoitaa sille neuvoston antamien eläinlääkintäalan säännösten mukaan kuuluvia tehtäviä näissä säännöksissä tarkoitetuissa tapauksissa ja niissä säädetyin edellytyksin. Se voi lisäksi tarkastella mitä tahansa muuta näihin säännöksiin liittyvää kysymystä, jonka komitean puheenjohtaja joko omasta aloitteestaan tai jäsenvaltion pyynnöstä ottaa käsiteltäväksi. 3 artikla Komitea laatii oman työjärjestyksensä. Tehty Luxemburgissa 15 päivänä lokakuuta 1968. Neuvoston puolesta Puheenjohtaja G. SEDATI
68/416/ETY: Neuvoston päätös, tehty 20 päivänä joulukuuta 1968, raakaöljy- ja/tai öljytuotevarastojen vähimmäistason ylläpitämistä koskevasta jäsenvaltioiden velvoitteesta tehtyjen yksittäisten hallitustenvälisten sopimusten tekemisestä ja täytäntöönpanosta



Virallinen lehti nro L 308 , 23/12/1968 s. 0019 - 0019

Suomenk. erityispainos Alue 12 Nide 1 s. 0031

Tanskank. erityispainos: Sarja I Alue 1968(II) s. 0580

Ruotsink. erityispainos Alue 12 Nide 1 s. 0031

Englannink. erityispainos: Sarja I Alue 1968(II) s. 0591

Kreikank. erityispainos: Luku 10 Nide 1 s. 0037

Espanjank. erityispainos: Luku 12 Nide 1 s. 0128

Portugalink. erityispainos: Luku 12 Nide 1 s. 0128



NEUVOSTON PÄÄTÖS, tehty 20 päivänä joulukuuta 1968, raakaöljy- ja/tai öljytuotevarastojen vähimmäistason ylläpitämistä koskevasta jäsenvaltioiden velvoitteesta tehtyjen yksittäisten hallitustenvälisten sopimusten tekemisestä ja täytäntöönpanosta (68/416/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 103 artiklan, ottaa huomioon komission ehdotuksen, sekä katsoo, että neuvosto on antanut 20 päivänä joulukuuta 1968 direktiivin Euroopan talousyhteisön jäsenvaltioiden velvollisuudesta ylläpitää raakaöljy- ja/tai öljytuotevarastojen vähimmäistasoa (), edellä mainitun direktiivin 6 artiklan 2 kohdassa säädetään mahdollisuudesta muodostaa yhden jäsenvaltion alueelle varastoja toisen jäsenvaltion alueelle sijoittautuneiden yritysten lukuun yksittäisten hallitustenvälisten sopimusten mukaisesti, olisi suotavaa säätää tietyistä yksityiskohtaisista säännöistä niiden tapausten osalta, joissa tällaisiin sopimuksiin ei päästä kohtuullisessa määräajassa tai joissa niitä ei noudateta, ON TEHNYT TÄMÄN PÄÄTÖKSEN: 1 artikla Jos 20 päivänä joulukuuta 1968 annetun neuvoston direktiivin 6 artiklan 2 kohdassa tarkoitettuun hallitustenväliseen sopimukseen ei päästä kyseisten hallitusten välillä mainitun direktiivin tiedoksi antamista seuraavien kahdeksan kuukauden määräajassa tai jos tällaista sopimusta ei noudateta, kyseisten hallitusten on ilmoitettava siitä komissiolle. Komissio voi ehdottaa kyseisille hallituksille aiheellisia toimenpiteitä vaikeuksien voittamiseksi. 2 artikla Jos hallitustenväliseen sopimukseen ei päästä kolmen kuukauden kuluessa siitä, kun komissio on ehdottanut aiheellisia toimenpiteitä vaikeuksien voittamiseksi, komissio siirtää neuvoston käsiteltäväksi ehdotuksen direktiiviksi tai miksi tahansa muuksi aiheelliseksi toimenpiteeksi. Edellä tarkoitetussa ehdotuksessa säädetään erityisesti menettelystä, joka on omiaan varmistamaan toiseen jäsenvaltioon sijoitettujen varastojen rekisteröimisen, valvonnan ja kuljetuksen, ja siinä otetaan huomioon edellä mainitun direktiivin 6 artiklan 2 kohdassa säädetyt periaatteet. 3 artikla Tämä päätös on osoitettu kaikille jäsenvaltioille. Tehty Brysselissä 20 päivänä joulukuuta 1968. Neuvoston puolesta Puheenjohtaja V. LATTANZIO () EYVL N:o L 308, 23.12.1968, s. 14